אוניברסיטת לובומבאשי

אוניברסיטת לובומבשי (בצרפתית: Université de Lubumbashi), הידועה גם בראשי התיבות UNILU, היא אוניברסיטה ציבורית, אחת מהגדולות ברפובליקה הדמוקרטית של קונגו. היא ממוקמת בלובומבאשי במחוז קטנגה-עילית, בעבר מחוז קטנגה. הקמפוס ממוקם בחלקה הצפוני של העיר, ממערב לשדה התעופה הבינלאומי. באוניברסיטה 33,000 תלמידים ב-18 פקולטות ובתי ספר להשכלה גבוהה. שפת ההוראה היא צרפתית<ref></ref>.

== היסטוריה ==
האוניברסיטה נוסדה בשנת 1955 תחת השלטון הקולוניאלי הבלגי כאוניברסיטה הרשמית של קונגו ורואנדה-אורונדי (בצרפתית: Université officielle du Congo et du Ruanda-Urundi) על ידי האוניברסיטה החופשית של בריסל (בלגיה), ונפתחה בשנת 1956<ref></ref>. לעת ההיא, אוניברסיטת לובומבאשי הייתה האוניברסיטה הראשונה והיחידה בקונגו הבלגית<ref name=":3"></ref>.

UNILU היה בתחילה מוסד קטן, עם כמה מאות תלמידים בלבד. עם זאת, היא גדלה במהירות בגודלה ובאיכותה, ובזמן עצמאות קונגו ב-1960, היא הייתה אחת האוניברסיטאות המובילות באפריקה<ref name=":3" />. בשנים הראשונות של העצמאות, UNILU מילאה תפקיד חשוב בפיתוח האומה הקונגולית החדשה. האוניברסיטה הפיקה רבים מהמנהיגים הראשונים של המדינה, כולל פוליטיקאים, כלכלנים ומדענים<ref name=":3" /> בשנת 1960, שונה שמה לאוניברסיטה הממלכתית של אליזבתוויל, בפיקוח אוניברסיטת ליאז', ולאחר מכן ב-1963 הפכה לאוניברסיטה הרשמית של קונגו. בשנת 1971, בעקבות איחוד האוניברסיטאות והמכונים להשכלה גבוהה במדינה, הפכה להיות חלק מהאוניברסיטה הלאומית של קונגו (UNAZA)<ref name=":2" />, והקמפוס הפך לאוניברסיטה הלאומית של זאיר/ קמפוס לובומבשי<ref name=":2" />. היא הוקמה מחדש כאוניברסיטה אוטונומית בשנת 1981, וזאת בעקבות חוק מ-3 באוקטובר 1981, שמטרתו הייתה לבנות מחדש את ההשכלה הגבוהה והאוניברסיטאית של זאיר. או אז שונה שמה שוב לאוניברסיטת לובומבשי. כאשר האוניברסיטה הלאומית של זאיר פוצלה<ref name=":2"></ref><ref name=":3" />.

== הטבח של שנת 1990 ==
במאי 1990 ממשלת זאיר דיכאה באלימות את הפגנות הסטודנטים בקמפוס, הרגה מספר גדול של סטודנטים והרסה חלקים מהקמפוס<ref>Mark, Edelman Boren (2001). Student Resistance: A History of the Unruly Subject. Routledge. p. 240.</ref>.

בתחילת מאי 1990, סטודנטים הלומדים באוניברסיטה מחו נגד משטרו של נשיא זאיר מובוטו ססה סקו, ודרשו את התפטרותו<ref name=":0" />. בליל ה-11 במאי 1990 נותק החשמל לקמפוס, ובו בזמן יחידה צבאית מיוחדת בשם Les Hiboux ("הינשופים")<ref></ref> נשלחה לדכא את ההפגנות, כשהיא חמושה במאצ'טות וכידונים<ref name=":0">Kisangani, Emizet F. (2016). Historical Dictionary of the Democratic Republic of the Congo. Latham: Rowman & Littlefield Publishers. p. 401.</ref>. שמה של היחידה הגיע מהעובדה שהיחידה פעלה רק בלילה<ref name=":1">Kisangani, Emizet F. (2016). Historical Dictionary of the Democratic Republic of the Congo. Latham: Rowman & Littlefield Publishers. p. 217.</ref>. מעט ידוע בוודאות על יחידת הלילה Les Hiboux, אך השימוש שלהם בכלי רכב יקרים (נדירים בזאיר), הצביע על כך שהיחידה הייתה כוח עילית המורכב מנאמני המשטר<ref name=":1" />. במהלך הלילה, אנשי Les Hiboux תקפו את התלמידים המפגינים<ref name=":0" />. אותם סטודנטים שניסו לברוח מהקמפוס נורו. עד שחר ה-12 במאי 1990, לפחות 290 סטודנטים נהרגו, כשמסדרונות הקמפוס ספוגים בדם ובחלקי גוף אנושיים מבותרים<ref name=":0" />. הטבח הוביל לאומות הקהילה הכלכלית האירופית (כיום האיחוד האירופי), ארצות הברית וקנדה להפסיק כל סיוע לא הומניטרי לזאיר, מה שסימן את תחילת הקץ של התמיכה המערבית במובוטו<ref name=":0" />. זאיר היא קונגו הבלגית לשעבר, ועל כן, הטבח זכה לתשומת לב תקשורתית רבה ומיוחדת בבלגיה, מה שאילץ את ממשלת בלגיה למתוח ביקורת קשה על מובוטו<ref>Weiss, Harvey (1995). Zaire: Collapsed Society, Surviving State, Future Polity. In Jacob Blaustein &: Ira William Zartman (ed.). Collapsed States The Disintegration and Restoration of Legitimate Authority. Boulder, CO: L. Rienner Publishers. pp. 157–160.</ref>.

== ראו גם ==
* קונגו הבלגית
* הרפובליקה של קונגו (לאופולדוויל)
* זאיר
* הרפובליקה הדמוקרטית של קונגו
* לובומבאשי

== לקריאה נוספת ==
<div class="mw-content-ltr">
* [https://www.amazon.com/massacre-Lubumbashi-Dossier-témoin-accusé/dp/2738413935 Le massacre de Lubumbashi: Zaïre 11-12 mai 1990 - Dossier d'un témoin accusé] Paperback (French Edition by Hakim Ben Hammouda - Author.
</div>
==קישורים חיצוניים==
* 

== ביאורים ==

== הערות שוליים ==

קטגוריה:הרפובליקה הדמוקרטית של קונגו
קטגוריה:אפריקה: אוניברסיטאות ומכללות